அன்றே யப்போ தேவீடு மதுவே வீடு வீடாமே." எனவும், "அற்றது பற்றெனி லுற்றது வீடு" எனவும், "பரனைநினைந் திம்மூன்றும் விட்டதே பேரின்ப வீடு," எனவும், அறிந்தார் உரைத்தருளியபடி, துறவறமாகிய காரணவகையாற் கூறப்படுவதே யன்றி, இலக்கண வகையற் கூறப்படாமையின், நூல்களாற் கூறப்படுவன் அஃதொழிந்த ஏனைய மூன்றுமேயாம். அவற்றுள் அறமாவது: இம்மை-மறுமை-வீடு என்னும் மும்மையும் தரும் முறையுடையதாய், மநு முதலிய நூல்களில் விதித்தன செய்தலும், விலக்கியன ஒழிதலுமாம். அஃது ஒழுக்கம், வழக்கு, தண்டம் என மூவகைப்படும். இம்மூன்றனையும் முறையே ஆசாரம், வியவகாரம், பிராயச்சித்தம் என்பர் வடநூலார். அவற்றுள் ஒழுக்கமாவது: அந்தணர் முதலிய வருணத்தார் தத்தமக்கு விதிக்கப்பட்ட பிரமசரிய முதலிய நிலைகளினின்று (நிலை-ஆசிரமம்; அவை: பிரமசரியம், கிரகஸ்தம், வானப்பிரஸ்தம், ஸந்யாஸம் என்பன) அவ்வவற்றிற்கு ஓதிய அறங்களின் வழுவாது ஒழுகுதல். வழக்காவது: ஒரு பொருளைத் தனித்தனியே எனது என்றிருப்போர், அது காரணமாகத் தம்முள் மாறுபட்டு அப்பொருண்மேற் செல்வது; அது கடன்கோடன் முதற் பதினெட்டுப் பதத்தாம். விவகாரம் பதினெட்டாவன: 1.கடன்கோடல் 2.உபநிதி 3.கூடிமேம்படல் 4.நல்கியதை நல்காமை 5.ஒப்பிப் பணிசெய்யாமை 6.கூலிகொடாமை 7. உடையனல்லான் விற்றல் 8.விற்றுக்கொடாமை 9. கொண்டுள்ள மொப்பாமை 10. கட்டுப்பாடு கடத்தல் 11. நில வழக்கு 12. மாதராடவர் தருமம் 13.தாய பாகம் 14. வன்செய்கை 15.சொற்கொடுமை 16.தண்டக் கொடுமை 17.சூது 18.ஒழிபு - எனஇவை. இவற்றின் விவரங்களைக் கேட்டுணர்க. தண்டமாவது: அவ்வொழுக்க நெறியினின்றும் தவறினோரை அந்நெறியில் நிறுத்துதற்பொருட்டு நடுவு நிலைமையாய் ஆராய்ந்து அந்தந்தக் குற்றத்திற்குத் தக்கவாறு தண்டித்தல். இவை மூன்றனுள் வழக்கும் தண்டமும் உலகத்தை நல்வழியில் நடத்துதற்கே பயன்படுவன வல்லது, ஒழுக்கம் போல மக்களுயிர்க்கு நன்மைசெய்யுஞ் சிறப்புடையன ஆகாமையாலும், அவைதான் நூல்களாலே யன்றி, அறிவின் மிகுதியாலும், தேசத்தின் இயற்கையாலும் அறியப்படுதலாலும், அவ் வழக்குத் தண்டஙகளை யொழித்து,